钦定古今图书集成/明伦汇编/氏族典/第072卷 > 朱台浤
## 钦定古今图书集成/明伦汇编/氏族典/第072卷 > 朱台浤

按名山藏《分藩记》：“庆恭王薨，子台浤嗣。正德五年，坐
安化王反时稽首行君臣礼，削三护卫。嘉靖三年，王
贿于镇守太监昕、总兵官勋，求解昕、勋不纳，王衔之。
会宁夏卫指挥钦，指挥锦，指挥杰，各以事获罪，巡抚
都御史璿因藉王谋杀璿、昕、勋。事觉，捕治钦等，诬王
不轨，上使覆按，都御史璿奏王淫暴，诱致降寇凶人。”
王内危，夺门欲讼阙，璿遮止，王竟削为庶人，留邸。已，
复坐残虐，长子《鼒𬃊》徙西安。十五年以恩诏还王。凡
四十九年，薨。谥曰“定。”